OpenLLM-France/wikimedia huggingface dataset:
# Discriminació del català en les cerques de Google

La discriminació del català en les cerques de Google és un problema de biaix lingüístic, en favor del castellà, en els resultats de les cerques a Google denunciat a les xarxes socials el desembre del 2022. Usuaris i usuàries del cercador, amb el dispositiu, el navegador i fins i tot la configuració de cerca de Google en català, es trobaven resultats en castellà, fins i tot de webs que disposaven de web en català, per damunt dels resultats de català. La campanya va merèixer la resposta de Twitter que demanava exemples amb captures de pantalla. Posteriorment, Google va reconèixer el problema i va assegurar que ho investigaria.

## Reacció de la societat civil catalana

La societat civil catalana, mitjançant diverses entitats com la Funcació puntCAT, Softcatalà, Amical Wikimedia, Plataforma per la Llengua, l'Institut Ramon Llull, l'Institut d'Estudis Catalans i Òmnium Cultural, es van reunir amb el Govern català, el 8 de febrer del 2023, per fer un front comú i abordar les possibles accions per resoldre el problema.
El dimarts 21 es va presentar l'Aliança per la Presència Digital del Català, com a resposta de la societat civil a aquest problema de discriminació de Google, amb l'objectiu de «promoure la presència de la llengua catalana als diversos àmbits del món digital, i la primera preocupació és l’actual pèrdua de rellevància en els resultats de cerca web».

## Referències

* ↑ Sallés, Quico. «Polèmica a Twitter per la discriminació del català en les cerques de Google». El Món, 21-12-2022. [Consulta: 13 març 2023].
* ↑ Ardévol Mallol, Clara. «"Prioritza el castellà": experts i usuaris alerten de la caiguda del català als resultats de Google». Vilaweb. [Consulta: 13 març 2023].
* ↑ «Google demana als usuaris exemples de discriminació del català a les cerques». Vilaweb. [Consulta: 13 març 2023].
* ↑ «Google reconeix un problema amb el català: "És una prioritat i continuem investigant"». Vilaweb. [Consulta: 13 març 2023].
* ↑ «Front comú per recuperar la posició del català a Google». Diari de la Llengua, 09-02-2023. [Consulta: 13 març 2023].
* ↑ «Govern i entitats fan front comú per "recuperar" el posicionament del català als cercadors d'internet» (en castellà). La Vanguàrdia, 09-02-2023. Arxivat de l'original el 2023-03-13. [Consulta: 13 març 2023].
* ↑ Ardévol Mallol, Clara. «Neix l'Aliança, el front comú contra la discriminació del català a internet». Vilaweb, 21-03-2023. [Consulta: 21 març 2023].

## Enllaços externs

* Portal web de l'Aliança per la presència digital del català
# E381

La ruta europea E381 és una carretera que forma part de la Xarxa de carreteres europees. Comença a Kíev (Ucraïna) i finalitza a Orel (Rússia). Té una longitud de 591 km. Té una orientació de nord a sud.
# Munster Rugby

Munster Rugby és un equip professional de rugbi a 15 irlandès, amb base a la província de Munster, que participa en la Magners League. El club disputa els seus partits a les ciutats de Limerick, a l'estadi Thomond Park, i a la ciutat de Cork, a l'estadi Musgrave Park.

## Palmarès

* Magners League :
** Campió: 2003, 2009, 2011 i 2023 (4)
* Copa d'Europa de rugbi a 15:
** Campió: 2006 i 2008 (2)

## Jugadors emblemàtics

* Ronan O'Gara
* David Wallace
* John Hayes
* Donncha O'Callaghan
* Paul O'Connell
* Keith Earls

## Enllaços externs

* Lloc oficial (anglès)
# Dendropsophus leali

Dendropsophus leali és una espècie de granota que viu a Bolívia, el Brasil, Perú i, possiblement també, a Colòmbia.

## Referències

* Azevedo-Ramos, C., Reichle, S., Jungfer, K.-H., Angulo, A. & De la Riva, I. 2004. Dendropsophus leali. Llista Vermella d'Espècies Amenaçades de la UICN 2006. Consulta: 10 de gener de 2008.
# Hathras

Hathras (hindi : हाथरस, urdú: ہاتھرس) és una ciutat i municipalitat de l'Índia, a l'estat d'Uttar Pradesh, capital del districte d'Hathras (també districte de Mahamaya Nagar). Està a 29 km d'Agra. La seva població el 1901 era de 42.578 habitants i el 2001 de 123.243 habitants; en altres censos donava: 1872 amb 23.589, 1881 amb 34.932, i 1891 amb 39.181. Està situada a 27° 36′ N, 78° 03′ E﻿ / ﻿27.6°N,78.05°E﻿ / 27.6; 78.05
Estava dominada per un cap jat el fort del qual, avui en ruïnes, encara existeix. El principat jat d'Hathras fou dominat pels britànics el 1803, però el sobirà local (talukdar) Daya Ram, de la mateixa família que el raja de Mursan, va donar diverses proves d'insubordinació i el 1817 els britànics van enviar una expedició dirigida pel major general Marshall, que el va assetjar a la seva fortalesa fins que després d'uns dies, un fort bombardeig va destruir la meitat de la guarnició i el fort es va rendir; Daya Ram va fugir de nit mentre la guarnició es rendia.
Sota domini britànic va prosperar ràpidament com a centre comercial. El 1857 va restar tranquil·la sota Chaube Ghansham Das, un tahsildar (governador) cec que finalment fou assassinat pels rebels a Kasganj.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* eHathras Arxivat 2016-03-03 a Wayback Machine.
* Hathras district profile
* Historical Facts
# Luci Mummi Acaic

Luci Mummi Acàic (en llatí: Lucius Mummius L. F. L. N. Achaicus) va ser un magistrat romà. Era fill del tribú Luci Mummi. Se'l coneixia per ser un bon orador i proper al partit popular dels Gracs.
Va ser pretor l'any 154 aC i va rebre la província de la Hispània Citerior, on després de diverses derrotes va aconseguir finalment algunes victòries notables sobre els lusitans l'any 153 aC. A la seva tornada a Roma l'any següent va celebrar un triomf per aquestes victòries.
Va ser cònsol el 146 aC quan va guanyar el renom Acàic per la destrucció de Corint, la conquesta de Grècia i l'establiment de la província d'Acaia. El renom es va perpetuar a la seva família. La Lliga Aquea sota Critolau i Dieu va ser derrotada el 148 aC per Quint Cecili Metel Macedònic, però Metel no va actuar amb prou energia, la Lliga va seguir la seva cursa bèl·lica i Mummi el va substituir. La Lliga va reunir un exèrcit a l'istme abans de l'arribada de Mummi, però aquest els va derrotar i va entrar a Corint sense oposició. La ciutat va ser arrasada, els corintis venuts com a esclaus i les obres d'art maltractades per vencedors que en desconeixien el seu valor. Algunes obres van ser venudes al rei de Pèrgam i altres portades a Roma. No obstant va respectar les propietat religioses. Durant dos anys va ser a Grècia, el 146 aC i el 145 aC, el segon any com a procònsol i va organitzar la constitució fiscal i municipal de la nova província. Es va guanyar la confiança dels provincials per la seva integritat i justícia. Resultat de l'incendi de Corint va ser el descobriment accidental de l'anomenat bronze corinti usat en escultures i objectes artesanals. Mummi va ser un dels pocs generals romans que va retre homenatge a la religió grega. Va dedicar una estàtua de Zeus a Olímpia i va rodejar el temple amb escuts fets de bronze daurat. L'any 145 aC va tornar a Roma i va celebrar el triomf. El seguici del triomf va fer època en la història de l'art i la cultura romanes. Es van veure carros plens de magnífiques obres d'art, que es desplaçaven per la Via Sacra fins al turó del Capitoli. Però els que havien vist els objectes en els seus llocs originals, ploraven una pèrdua irreparable. El foc n'havia destruït molts, el mar n'havia engolit d'altres i els que en coneixien el valor, els prínceps de Pèrgam, se n'havien endut molts més als seus palaus i temples. Mummi, amb una modèstia poc comuna en els conqueridors, es va negar a inscriure el botí amb el seu nom. Els considerava propietat de l'Estat, i els va donar liberalment per adornar els triomfs, els edificis i fins i tot les cases d'alguns particulars, mentre que a la seva pròpia vil·la conservava la severa simplicitat de la Roma primerenca.
L'any 142 aC va ser censor amb Corneli Escipió Africà el Jove, dos caràcter oposats que van portar a una mala censura. Va morir pobre i el senat va pagar la dot de matrimoni a la seva filla.

## Referències

* ↑ Smith, William (ed.). Dictionary of Greek and Roman Biography and Mythology. Vol II. Londres: Taylor and Walton, 1846, p. 1119-1120.
# E391

La ruta europea E391 és una carretera que forma part de la Xarxa de carreteres europees. Comença a Trosna (Rússia) i finalitza a Hloukhiv (Ucraïna). Té una longitud de 160 km. Té una orientació de nord a sud.

## Referències

European Agreement on Main International Traffic Arteries (AGR)
# Dendropsophus luteoocellatus

Dendropsophus luteoocellatus és una espècie de granota que viu a Veneçuela.

## Referències

* Mijares, A., Manzanilla, J. & La Marca, E. 2004. Dendropsophus luteoocellatus. Llista Vermella d'Espècies Amenaçades de la UICN 2006. Consulta: 10 de gener de 2008.
# Hati (satèl·lit)

Hati, també conegut com a Saturn XLIII (designació provisional S/2004 S 14), és un satèl·lit natural de Saturn. La seva descoberta fou anunciada per Scott S. Sheppard, David C. Jewitt, Jan Kleyna i Brian G. Marsden el 4 de març del 2005 a partir d'observacions fetes entre el 12 de desembre del 2004 i l'11 de març del 2005.
Hati té prop de 6 quilòmetres de diàmetre i orbita Saturn a una distància mitjana de 20.3030 Mm en 1080,099 dies, amb una inclinació de 163° respecte a l'eclíptica (165° respecte a l'equador de Saturn), en direcció retrògrada i amb una excentricitat orbital de 0,291.
Va ser anomenat l'abril del 2007 en honor de Hati, un llop gegant de la mitologia nòrdica, fill de Fenrir i germà bessó de Skoll.

## Referències

* Institute for Astronomy Saturn Satellite Data (anglès)
* Jewitt's New Satellites of Saturn page (anglès)
* IAUC 8523: New Satellites of Saturn 4 de maig del 2005 (descoberta) (anglès)
* MPEC 2005-J13: Twelve New Satellites of Saturn 3 de maig del 2005 (efemèrides) (anglès)
* IAUC 8826: Satellites of Jupiter and Saturn 5 d'abril del 2007 (anomenament) (anglès)
Viccionari
# Combinada nòrdica als Jocs Olímpics d'hivern de 2018

Als Jocs Olímpics d'Hivern de 2018, que se celebraren a la ciutat de Pyeongchang (Corea del Sud), es disputaren tres proves de Combinada nòrdica, totes elles masculines. Les proves se celebraren entre el 14 i el 22 de febrer de 2018.

## Horari de competició

Aquest és el calendari de les proves.
Tots els horaris són en (UTC+9).
| Data | Hora | Prova |
| 14 de febrer | 15:00 | Individual (trampolí normal/10 km.) |
| 14 de febrer | 17:45 | Individual (trampolí normal/10 km) |
| 20 de febrer | 19:00 | Individual (trampolí llarg/10 km.) |
| 20 de febrer | 21:45 | Individual (trampolí llarg/10 km.) |
| 22 de febrer | 16:30 | Relleus |
| 22 de febrer | 19:20 | Relleus |

## Qualificacions

Un màxim de 55 esportistes poden participar en aquestes proves, cinc com a molt per Comitè Olímpics Nacional. Els participants són escollits en funció dels punts obtinguts en la copa del món o continental entre juliol de 2016 i el 21 de gener de 2018.

## Participants

Un total de 55 atletes de 16 nacions prenen part en aquestes proves. The number of athletes from each nation are shown in parentheses.
* Alemanya (5)
* Atletes Olímpics de Rússia (1)
* Àustria (5)
* Corea del Sud (1)
* Eslovènia (2)
* Estats Units (5)
* Estònia (2)
* Finlàndia (5)
* França (5)
* Itàlia (4)
* Japó (5)
* Noruega (5)
* Txèquia (4)
* Suïssa (1)
* Ucraïna (1)

## Medaller

| Pos. | País | | | | Total |
| 1 | Alemanya | 3 | 1 | 1 | 5 |
| 2 | Japó | 0 | 1 | 0 | 1 |
| 2 | Noruega | 0 | 1 | 0 | 1 |
| 4 | Àustria | 0 | 0 | 2 | 2 |
| Total | Total | 3 | 3 | 3 | 9 |

## Medallistes
### Homes

| Prova | | | |
| Individual, trampolí llarg/10 km detalls | Johannes Rydzek | Fabian Rießle | Eric Frenzel |
| Individual, trampolí normal/10 km detalls | Eric Frenzel | Akito Watabe | Lukas Klapfer |
| Equips, trampolí llarg/4 × 5 km detalls | Alemanya Vinzenz Geiger Fabian Rießle Eric Frenzel Johannes Rydzek | Noruega Jan Schmid Espen Andersen Jarl Magnus Riiber Jørgen Graabak | Àustria Wilhelm Denifl Lukas Klapfer Bernhard Gruber Mario Seidl |

## Referències

* ↑ «Schedule». POCOG. Arxivat de l'original el 5 de novembre 2017. [Consulta: 15 setembre 2017].
* ↑ «calendar». fis-ski.com. Arxivat de l'original el 2017-09-28. [Consulta: 27 setembre 2017].
* ↑ «Qualification Systems for XXIII Olympic Winter Games, PyeongChang 2018». Federació Internacional d'Esquí. [Consulta: 27 setembre 2017].
# Llista de blocs

Una llista de blocs (anglès blogroll) és una col·lecció d'enllaços de blocs, normalment presentada en una columna lateral de la pàgina web. Els autors de blocs poden definir diferents criteris per a incloure altres blocs en les seves llistes de blocs. Habitualment, el llistat d'altres adreces de blocs es compon d'adreces que els mateixos autors visiten amb assiduïtat, que consideren interessants, o de gent que coneixen.
# João Pereira Jamba

João Pereira Jamba (Benguela, 10 de juliol de 1977) és un exfutbolista angolès de la dècada de 2000.
Fou internacional amb la selecció de futbol d'Angola.
Pel que fa a clubs, destacà a Atlético Sport Aviação.

## Partits internacionals

Selecció de futbol d'Angola :
| Any | Partits | Gols |
| 1998 | 1 | 0 |
| 1999 | 0 | 0 |
| 2000 | 0 | 0 |
| 2001 | 0 | 0 |
| 2002 | 0 | 0 |
| 2003 | 4 | 0 |
| 2004 | 11 | 0 |
| 2005 | 10 | 0 |
| 2006 | 17 | 1 |
| 2007 | 8 | 0 |
| 2008 | 3 | 0 |
| 2009 | 4 | 0 |
| Total | 58 | 1 |

## Referències

* ↑ João Pereira Baltha Santos "Jamba" - International Appearances
* ↑ João Pereira Jamba a National-Football-Teams.com (anglès)
# Llengües àngliques

Les llengües àngliques (també anomenades llengües germàniques insulars) són un grup d'idiomes que inclouen l'anglosaxó i les llengües que en deriven. Això abasta l'anglés (passant pels seus estadis històrics com l'anglés mitjà o l'anglés modern primerenc), l'escocés i el ja extint iola a Irlanda.
Les llengües criolles basades en l'anglés no se solen incloure en el grup, ja que només el seu lèxic ve de l'anglés, i no l'estructura lingüística.
| | | | | | | Anglosaxó † | Anglosaxó † | Anglosaxó † | Anglosaxó † | Anglosaxó † | Anglosaxó † | | | | | | |
| Anglès | Anglès | Anglès | Anglès | Anglès | Anglès | Scots | Scots | Scots | Scots | Scots | Scots | Iola † | Iola † | Iola † | Iola † | Iola † | Iola † |

## Referències

* ↑ J. Derrick McClure Scots its range of Uses in A. J. Aitken, Tom McArthur, Languages of Scotland, W. and R. Chambers, 1979. p.27
* ↑ Thomas Burns McArthur, The English Languages, Cambridge University Press, 1998. p.203
* ↑ Woolf, Alex «From Pictland to Alba, 789–1070». . Edinburgh University Press [Edimburg], 2007., p. 336
* ↑ «Indo-European, Germanic, West, English». Ethnologue.com. [Consulta: 10 setembre 2010].

## Vegeu també

* Història de l'idioma anglés.
# Adh-Dhàhir (abbàssida)

Abu-n-Nasr Muhàmmad adh-Dhàhir bi-amr-Al·lah —àrab: أبو النصر محمد الظاهر بأمر الله, Abū n-Naṣr Muḥammad aẓ-Ẓāhir bi-amr Allāh—, més conegut per la primera part del seu làqab com a adh-Dhàhir (1176-1226), fou un califa abbàssida de Bagdad (1225-1226).
Era el fill gran d'an-Nàssir i fou designat hereu per aquest el 1189. El 1205 fou desheretat per influència del visir xiïta Ibn Mahdi, i fou designat hereu el segon fill, anomenat Alí, que era molt més favorable a les tesis xiïtes. Per fer-ho efectiu, el califa va presentar una carta signada pel príncep hereu i dos testimonis en la qual demanava al seu pare ser rellevat de la condició de successor presumpte (wali al-ahd) per ser una càrrega massa pesant. Però Alí va morir el 1215/1216 i, com que an-Nàssir ja no tenia més fills mascles, va haver de designar altre cop a Abu-n-Nasr (el futur adh-Dhàhir), si bé el va mantenir en residència vigilada almenys fins al 1218/1219 i probablement fins al 1221/1222.
Mort el seu pare, fou proclamat califa (principi d'octubre de 1225) quan ja tenia uns 50 anys, prenent el làqab d'adh-Dhàhir. No va gaudir gaire temps del tron i va morir l'11 de juliol de 1226 després d'un regnat de 9 mesos i 14 dies. Els historiadors el descriuen com a just, generós i pietós, que donava bones almoines, alliberava presoners detinguts de manera injusta i restituïa els béns confiscats pel seu pare. Va enviar robes d'honor i decrets d'investidura als prínceps aiúbides de Síria i d'Egipte, els quals esperava fer els seus vassalls. Va suprimir impostos i va rebaixar les taxes, i va combatre l'increment abusiu dels preus dels aliments especialment durant la fam que va afectar l'alta Mesopotàmia coincidint amb el seu regnat. El successor fou el seu fill gran, amb el làqab d'al-Mustànsir.

## Referències

* W. Muir, The Caliphate: It's Rise, Decline and Fall, from Original Sources (1892)
# Haplochromis kamiranzovu

Haplochromis kamiranzovu és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 9,4 cm de longitud total.

## Distribució geogràfica

Es troba al llac Kivu (Àfrica).

## Referències

* ↑ Hilgendorf, F. M. 1888. Fische aus dem Victoria-Nyanza (Ukerewe-See), gesammelt von dem verstorbenen Dr. G. A. Fischer. Sitzungsber. Ges. Naturf. Freunde Berlín 1888: 75-79.
* ↑ BioLib
* 1 2 FishBase (anglès)
* ↑ Snoeks, J., 1994. The haplochromines (Teleostei, Cichlidae) of Lake Kivu (East Africa): a taxonomic revision with notes on their ecology. Ann. Mus. R. Afr. Centr., Sci. Zool., 270:1-221.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Moviment Hazm

El Moviment Hazm (àrab: حركة حزم, Ḥarakat Ḥazm, ‘Moviment de la Fermesa’) és una aliança de grups rebels sirians oposats al govern de Baixar al-Àssad, en el marc de la Guerra civil siriana L'aliança es va formar el 25 de gener de 2014, i s'han definit com un grup d'ideologia moderada. La Central Intelligence Agency ha subministrat al grup míssils anti-tancs BGM-71 TOW. El grup ha estat recolzat pel Govern dels Estats Units d'Amèrica i per l'emirat islàmic de Qatar

## Vegeu també

* Llista de grups armats de la Guerra Civil Síria

## Referències

* ↑ «American Anti-Tank Weapons Appear in Syrian Rebel Hands» (en anglès). Huffington Post, 11-04-2014. [Consulta: 15 maig 2014].
* ↑ www.longwarjournal.org/
* ↑ www.teinteresa.es/

## Enllaços externs

* Canal del Moviment Hazm YouTube
# Cogullada becgrossa

La cogullada becgrossa (Galerida magnirostris) és una espècie d'ocell de la família dels alàudids (Alaudidae).

## Hàbitat i distribució

Habita camp obert amb vegetació dispersa i terres de conreu de Sud-àfrica a l'oest de Transvaal, Estat Lliure d'Orange, Lesotho i Província del Cap.

## Referències

* ↑ «Cogullada becgrossa». Cercaterm. TERMCAT, Centre de Terminologia. Rev. 20/02/2021(català)
# Llista de bolets verinosos

Els fongs verinosos inclouen:

## Agaricus

* Agaricus xanthodermus És verinós per a la majoria de la gent, però algunes persones el poden menjar sense presentar efectes negatius aparents.

## Amanitaceae

* Amanita abrupta .
* Amanita arocheae Verinós mortal relacionat amb A. phalloides.
* Amanita bisporigera .
* Amanita brunnescens
* Amanita exitialis Mortal.
* Amanita farinosa
* Amanita gemmata Mortal és també al·lucinogen.
* Amanita magnivelaris
* Amanita elliptosperma
* Amanita muscaria
* Amanita ocreata
* Amanita pantherina var. pantherina
* Amanita phalloides
* Amanita porphyria
* Amanita regalis
* Amanita smithiana
* Amanita subjunquillea
* Amanita verna
* Amanita virosa
* Amanita virosiformis
* Amanita xanthocephala

## Boletus

* Boletus legaliae
* Boletus satanas
* Boletus pulcherrimus

## Chlorophyllum

* Chlorophyllum molybdites

## Clitocybe

* Clitocybe acromelalga
* Clitocybe amoenolens

## Conocybe

* Conocybe filaris

## Cortinarius

* Cortinarius letals

## Entoloma

* Entoloma rhodopolium
* Entoloma sinuatum

## Galerina

* Galerina marginata
* Galerina sulciceps

## Gomphus

* Gomphus floccosus

## Hebeloma

* Hebeloma crustuliniforme

## Helvella

* Helvella lacunosa
* Helvella crispa

## Hypholoma

* Hypholoma fasciculare

## Inocybe

* Inocybe geophylla
* Inocybe hystrix
* Inocybe lacera
* Inocybe erubescens

## Lactarius

* Lactarius chrysorrheus
* Lactarius helvus
* Lactarius torminosus

## Lepiota

* Lepiota brunneoincarnata
* Lepiota castanea
* Lepiota helveola

## Omphalotus

* Omphalotus nidiformis
* Omphalotus olearius

## Paxillus

* Paxillus involutus

## Fal·loïdina

* Fal·loïdina

## Ramaria

* Ramaria formosa
* Ramaria pallida

## Russula

* Russula emetica
* Russula subnigricans

## Sarcosphaera

* Sarcosphaera coronaria
* Sarcosphaera crassa

## Scleroderma

* Scleroderma citrinum

## Stropharia

* Stropharia aeruginosa

## Tricholoma

* Tricholoma equestre
* Tricholoma pardinum
* Tricholoma sulphureum

## Trogia

* Trogia venenata, provoca la síndrome de la mort sobtada de Yunnan

## Referències

* ↑ Zeitlmayr, Linus. Wild Mushrooms:An Illustrated Handbook. Hertfordshire: Garden City Press, 1976. ISBN 0-584-10324-7.
* ↑ Benjamin, Denis R. Mushrooms: poisons and panaceas—a handbook for naturalists, mycologists and physicians. Nova York, NY: WH Freeman and Company, 1995. ISBN 978-0-7167-2649-4.
* ↑ «Mushroom toxins». fda.gov. FDA. [Consulta: 4 agost 2010].